Viborger Samler, 1849-11-10
Frankerig. Hvorfor har Louis Napoleon entlediget sit Ministerium? Hvad vil han? Hvad kan han? Disse Spørgsmaal ere i Alles Munde, og intet Menneske har et Svar derpaa. Thi dette autocrate coup de tete fra Louis Napoleons Side (L. N. - siger en Parisercorrespondent - fortjener i een Henseende Navnet af coup de pied) kom endog Ministeriet aldeles uventet og endnu den 1ste November herskede en ubeskrivelig Forvirring i de i Almindelighed bedst underrettede Regioner. Kun een Forklaring er mulig med Hensyn til det af Louis Napoleon vovede Skridt. Det af ham paa Scenen bragte Ministerium er ikke alvorlig meent; hans virkelige Ministerium, det, som er ganske indviet i hans Planer, holder han endnu i petto; det nuværende, taget af Majoriteten, skal hjælpe ham til at bevare Skin af Ret med den uundgaaelige, tidligere eller sildigere stedfindende Conflict med selve Majoriteten. Uveirskyen er bristet; maatte den Regn, den vil udsende, ei blive en Blodregn. - Hvad sige Journalerne af det confervative Parti, Constitutionnel tier, ligesaa la Presse men dens Redacteur – Emile Girardin - er i London, i Anledning af Fredsmødet; Siele og Credit, Organerne for det moderate, men afgjort constitutionelle Parti, bevidne Præsidenten deres Sympathie i Anledning af hans energiske Optræden imod de monarchiske Factioner og for de Løfter og Fremskriden, han har givet. De røde Journalers Sprog er derimod et andet. Det i Budskabet indeholdte Opraab af Navnet Napoleon som Symbolet for den personlige Politik, der nu skal optræde forekommer dem ikke at være et synderligt Garanti med Hensyn til den strenge Iagttagelse af den Forfatning, som Ludvig Napoleon tilsværger Troskab paa ny. Kun der synes samtlige Journaler enige: at undgaaer at gribe til Vaaben, hvad der end maa paafølge. Deres Middel til Modstand er i Tilfælde af et Attentat imod Forfatningen allerede beregnet og besluttet. Det bestaaer i Skattevægringen. Saaledes udtale sig Voix du Peuple, National og flere Journaler. Majoriteten i Nationalforsamlingen, uden at lægge Dølgsmaal derpaa, at Louis Napoleons Vilkaarlighedsact fornemmelig er rettet imod dem, har, beroliget ved Valget af det nye Ministerium af dets egne Rækker, fattet den Beslutning: foreløbig ei at lægge Hindringer i Veien for det nye Ministerium, men derhos at optræde med største Fasthed ved den allermindste Vending af Anliggenderne, hvilken Vending et mere rødt Ministerium kunde bevirke. Paa denne Conflict venter det republicanske Parti. - Omdet nye Ministerium skal Dupin have yttret: "Det nye Ministerium er mig ligesaa kjært som ethvert andet, Thiers skal have yttret i Frue v. Liewens Salon: "Man vil blive var et noget mindre Taletalent, men flere Figurer i Handlingen. - Hædersmændene Dufaure og Cavaignac tage Plads ved Siden af hinanden. Dette er et godt Tegn. - Længe vilde Odilon Barrot ikke fæste Tillid til sin og Ministeriets Demission; men da den nye Justitsminister Rouher tilmeldte ham, at han havde indtaget hans (Odilon Barrots) Plan, og Rouher tillige bad Odilon Barrot om ei at afbestille det til Løverdagen den 3die Novbr. berammede store Middagsmaaltid, med Tilbud om at ville udrede Bekostningerne ved Samme, ophørte Barrots Vantro. Han skaffede sig Luft i nogle energiske Yttringer: "Det er virkelig vel stærkt, Hiin Herre sender mig bort, og Tjeneren vil fortære mit Maaltid! – Saadanne Manerer kunne kun Herrer i Paladset Elysee havel J mange Kredse kalder man Præsidentens Budskab og hans Ministeriums hovedkulds Entledigelse en Stats streg. Man tilskriver ham den Hensigt at foreslaae Nationalforsamlingen flere Lovudkast, øste af hans personlige Politik, hvis Forkastelse han kun vil oppebie for at appellere til Folket.